b'\n_START_ARTICLE_\nLiam Payne\n_START_SECTION_\nLiv og karriere\n_START_PARAGRAPH_\nPayne er s\xc3\xb8n af Karen og Geoff, han har to \xc3\xa6ldre s\xc3\xb8skende, Ruth og Nicola. Indtil han fyldte fire, fik Payne udf\xc3\xb8rt regelm\xc3\xa6ssige test p\xc3\xa5 et hospital, da l\xc3\xa6gerne havde bem\xc3\xa6rket at en af hans nyrer havde ar og var dysfunktionel. For at hj\xc3\xa6lpe med at h\xc3\xa5ndtere smerten, fik han 32 indspr\xc3\xb8jtninger i armen hver morgen og aften som barn. Da han blev \xc3\xa6ldre, \xc3\xa6ndrede hans mor, sine arbejdstider som b\xc3\xb8rnehavep\xc3\xa6dagog og sygeplejerske, s\xc3\xa5 hun kunne ledsage ham til alle hans auditions. Som student, var Payne meget involveret i sport, og han gik ofte til optagelsespr\xc3\xb8ver for at blive optaget p\xc3\xa5 forskellige skolehold, f\xc3\xb8r han til sidst fandt sig til rette p\xc3\xa5 terr\xc3\xa6nl\xc3\xb8bsholdet. Payne sagde om tr\xc3\xa6ningen; "Fra da af lavede jeg ikke andet end at tr\xc3\xa6ne. Stod op kl.6 om morgenen og l\xc3\xb8b flere kilometer. Da jeg var 12 \xc3\xa5r gammel kom jeg p\xc3\xa5 skolens U-18 hold." Payne blev mobbet i gymnasiet og tog derfor bokselektioner, for at "finde en m\xc3\xa5de at forsvare sig selv p\xc3\xa5". "Jeg var, 12-\xc3\xa5r, da jeg k\xc3\xa6mpede mod min 38-\xc3\xa5rige tr\xc3\xa6ner. Jeg br\xc3\xa6kkede min n\xc3\xa6se, fik en perforeret trommehinde og jeg kom altid hjem med et forsl\xc3\xa5et, oppustet ansigt. Men det gav mig selvtillid. Jeg fik det ret godt i l\xc3\xb8bet af de n\xc3\xa6ste par \xc3\xa5r." I 2011, kommenterede han, "Jeg fortalte det til mine for\xc3\xa6ldre og mine l\xc3\xa6rere, men det (mobningen) stoppede ikke, s\xc3\xa5 jeg m\xc3\xa5tte l\xc3\xb8se problemet selv. Jeg var otte \xc3\xa5r og de var sixth-formers. Jeg kender den her fyr, som var i starten af 20\'erne, han lod som om han var min storebror, og hentede mig fra skole." I 2012, under et interview med The New Zealand Herald om hvordan man h\xc3\xa5ndterer mobning, sagde Payne, "du er n\xc3\xb8dt til at fort\xc3\xa6lle det til nogen", og tilf\xc3\xb8jede "du er n\xc3\xb8dt til at st\xc3\xa5 imod det, du g\xc3\xb8r dig selv til et m\xc3\xa5l, du g\xc3\xb8r det for nemt at blive drillet og bare lade tingene ske, det er hvad der sker, men hvis du g\xc3\xa5r aktivt imod det selv, s\xc3\xa5 forsvinder det langsomt." Han var musikteknologi-studerende ved City of Wolverhampton College. F\xc3\xb8r The X Factor, havde Payne engang optr\xc3\xa5dt foran 26.000 personer under en fodboldkamp p\xc3\xa5 Wolverhampton Wanderers._NEWLINE_Payne gik til sin f\xc3\xb8rste audition p\xc3\xa5 The X Factor\'s, s\xc3\xa6son 5 i 2008 da han var fjorten. Han fik foretr\xc3\xa6de for dommerne, men Simon Cowell mente ikke at han var klar til konkurrencen og bad ham om at komme igen om 2 \xc3\xa5r. Payne citerede Justin Timberlake som en af sine st\xc3\xb8rste inspirationer. Han har ogs\xc3\xa5 udtalt at han henter inspiration fra Take That-medlemmet Gary Barlow under sine optr\xc3\xa6dener. Med hensyn til hans nyre sagde Payne "Jeg er n\xc3\xb8dt til at v\xc3\xa6re forsigtig, jeg m\xc3\xa5 ikke drikke for meget, selv vand, og jeg er n\xc3\xb8dt til at holde mig s\xc3\xa5 sund som mulig." Han har v\xc3\xa6ret i et forhold med danseren, Danielle Peazer. De m\xc3\xb8dtes til The X Factor i 2010. Backupdanseren for The Saturdays og Jessie J har modtaget d\xc3\xb8dstrusler og v\xc3\xa6ret udsat for andre former for cyber-mobning p\xc3\xa5 det sociale netv\xc3\xa6rk Twitter p\xc3\xa5 grund af sit forhold til Payne.De slog officielt op i maj 2013, men er blevet set sammen siden. Han har siden haft et forhold til skoleveninden Sophia Smith.'